N Á V R H
V Š E O B E C N E   Z Á V A Z N É   N A R I A D E N I E   O B C E   LUTILA
č. 1/2015
O  M I E S T N Y CH    D A N I A CH  na kalendárny rok 2016

     Obec Lutila v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami    § 7 ods.  5,  6 a 7 § 8 ods. 2 a 4, § 12 ods.  2 a 3, § 16 ods.  2 a 3, § 17 ods. 2, 3, 4 a 7, § 17a, § 98,  § 98b ods. 5, § 99e ods. 9 a § 103 ods. 5  zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady  v znení neskorších predpisov  u s t a n o v u j e   

§ 1
 Základné  ustanovenie
   1. Obecné zastupiteľstvo v LUTILE podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov  r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov  z a v á d z a  s účinnosťou od 1. januára 2015

a/ daň  z  nehnuteľností
b/ daň za psa
c/ daň za užívanie verejného priestranstva
d/ daň z predajné automaty
e/ daň za nevýherné automaty

   2. Toto všeobecne záväzné nariadenie upravuje podmienky určovania a vyberania dane z nehnuteľností na území obce  LUTILA v zdaňovacom období roku 2015. 

D A Ň   Z   P O Z E M K O V
§ 2
Sadzba dane
(1)	Základom dane z pozemkov pre pozemky orná pôda, chmeľnice, vinice, ovocné sady, trvalé trávnaté porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1.  
(2)	Základom dane z pozemkov  pre lesné pozemky,  na ktorých sú hospodárske lesy, rybníky s chovom rýb a ostatné hospodársky využívané  vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa predpisov o stanovení všeobecnej hodnoty majetku, Ak daňovník hodnotu pozemku nepreukáže znaleckým posudkom, správca dane ustanovuje hodnotu pozemku za 1 m2  na 0,056 eura.
(3)	Základom dane z pozemkov pre pozemky záhrada, zastavané plochy a nádvoria, ostatné plochy, stavebné pozemky je hodnota určená vynásobením  výmery pozemkov v m2 a hodnoty pozemkov za 1 m2 uvedenej  v prílohe č.2.
(4)	Správca dane určuje pre všetky pozemky na území obce LUTILA /k.ú.Lutila/ ročnú sadzbu dane z pozemkov vo výške:
a/ ornú pôdu, chmeľnice, vinice, ovocné sady, trvalé trávnaté porasty		1,20%
b/ záhrady										0,60%
c/ zastavané plochy a nádvoria, ostatné plochy					0,60%
d/ lesné pozemky, na ktorých sú  hospodárske lesy, rybníky s chovom rýb a ostatné hospodársky využívané vodné plochy						2,50%
e/ stavebné pozemky									0,60%

D A Ň   Z O   S T A V I E B
§ 3 
Sadzba dane
1)	Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej  časti stavby, pričom sa do zastavanej plochy nezapočítava prečnievajúca časť strešnej konštrukcie stavby.
2)	Správca dane určuje pre  stavby na  území obce LUTILA ročnú sadzbu dane zo stavieb vo výške:
a) 0133 € za stavby na bývanie a drobné stavby, ktoré majú doplnkovú funkciu pre hlavnú stavbu, 
b) 0,210 € za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu ,
c) 0,333 € za chaty a stavby  na individuálnu rekreáciu, 
d) 0,210 € za samostatne stojace garáže, 
e) 0,210 € za stavby hromadných garáží,
f)  0,210 €  za stavby hromadných garáží umiestnené pod zemou,   
g) 1,327 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu ,
h) 1,327 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou ,
i) 0,333 € za ostatné stavby  neuvedené v písmenách a) až h).

     3) Správca dane určuje pri viacpodlažných stavbách pre všetky druhy stavieb príplatok za podlažie 0, 033 € za každé ďalšie podlažie okrem prvého nadzemného podlažia .
   
D A Ň   Z  B Y T O V
§ 4
Sadzba dane
(1)	Ročná sadzba dane z bytov za byt na území obce LUTILA je za každý aj začatý m2 podlahovej plochy bytu nachádzajúceho sa v bytovom dome  0,133 €.
(2)	 Správca dane a na území obce LUTILA určuje ročnú sadzbu dane z bytov za každý aj začatý m2 podlahovej plochy bytu vo výške:         
a) 0,133 € za nebytové priestory, ktoré neslúžia na podnikanie a inú zárobkovú činnosť,    
b) 0,300 € za nebytové priestory, ktoré sa využívajú na  podnikanie a inú zárobkovú činnosť, 
c) 0,210 € za  nebytové priestory slúžiace ako garáž .

§ 5 
Oslobodenie od dane a zníženie dane
(1)	Správca dane  od dane z pozemkov  oslobodzuje:
a/ pozemky, na ktorých sú cintoríny, kolumbáriá, urnové háje a rozptylové lúky
b/ močiare plochy slatín a slancov, rašeliniská, remízky, háje, vetrolamy a pásma hygienickej ochrany vodných zdrojov I. stupňa a II. Stupňa, pásma ochrany prírodných liečivých zdrojov  I. stupňa a II. stupňa a zdrojov prírodných minerálnych vôd stolových I, stupňa a II, stupňa
c/ pozemky verejne prístupných parkov, priestorov a športovísk
d/ lesné pozemky od  nasledujúceho roka po vzniku holiny do roku plánovaného začatia výchovnej  ťažby /prvej prebierky/
e/ pozemky, na ktorých hospodárske využívanie je obmedzené vzhľadom na podkopanie, ich umiestnenie v oblasti dobývacích priestorov alebo pásiem hygienickej ochrany vody II. A III. stupňa, ochranu a tvorbu životného prostredia, ich postihnutie ekologickými katastrofami, nadmerným imisným zaťažením, na pozemky rekultivované investičným zúrodňovaním okrem rekultivácií plne financovaných zo štátneho rozpočtu, na rokliny, výmole, vysoké medze s kroviskami alebo kamením, pásma ochrany prírodných liečivých zdrojov II. a III. stupňa a zdrojov prírodných minerálnych vôd stolových II. a III. Stupňa, na genofondové plochy, brehové porasty a iné plochy stromovej a krovinatej vegetácie na nelesných  pozemkoch s pôdoochranou, ekologickou alebo krajinotvornou funkciou.

(2)  Správca dane  poskytuje zníženie dane zo stavieb a bytov vo výške:
a/ 50% na stavby alebo byty, ktorých využitie je obmedzené  z dôvodu rozsiahlej rekonštrukcie, stavebnej uzávery alebo umiestnenia na podkopanom pozemku
b/ 50% z daňovej povinnosti na stavby na bývanie  alebo byty vo vlastníctve fyzických osôb s ťažkým zdravotným postihnutím alebo držiteľov preukazu fyzickej osoby s ťažkým  zdravotným postihnutím, ktoré slúžia na ich trvalé bývanie.

(3)  Zníženie dane z pozemkov a dane zo stavieb podľa §5 je možné daňovníkovi poskytnúť do
do termínu na podanie daňového priznania, t.j. 31.január 2015. Na zmeny počas roka sa neprihliada.

§ 6
Daň za psa
(1)	Ročná sadzba dane je:
a/   8,00 eur za psa chovaného na území obce v rodinnom dome
b/ 18,00 eur za psa, ktorý je využívaný na podnikateľské účely alebo umiestnený v podnikateľskom objekte.
(2)	Daňovník je povinný oznámiť správcovi vznik a zánik daňovej povinnosti.
  	
§ 7
Daň za užívanie verejného priestranstva
1/ Predmetom dane za užívanie verejného priestranstva je osobitné užívanie verejného priestranstva.
2/ Osobitným užívaním verejného priestranstva je umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, umiestnenie skládky, trvalé a dočasné parkovanie vozidla a pod.
3/ Verejným priestranstvom na účely tohto nariadenia sú verejnosti prístupné pozemky vo vlastníctve obce. Verejným priestranstvom na účely tohto nariadenia nie sú pozemky, ktoré obec prenajala.
4/ Daňovníkom je fyzická alebo právnická  osoba, ktorá verejné priestranstvo užíva. 
5/ Základom dane za užívanie verejného priestranstva je výmera užívaného verejného priestranstva v m2.
6/ Sadzba dane za každý aj začatý m2 osobitného užívania verejného priestranstva a každý aj začatý deň je: 
a/	Za dočasné predajné miesto do výmery 15 m2	2,00 eura /deň	
b/	Trvalé parkovanie motorového vozidla na vyhradenom priestore do 15  m2	66,00 eur/rok	
c/	Ostatné prípady mimo vyhradeného priestoru na parkovanie	0,10 eur/m2/deň	
d/ 	Verejné priestranstvá – nespevnené plochy	0,03 eur/m2/deň	
e/	Za trvalé parkovanie starého vozidla	0,33 eur/m2/deň	

7/ Daňová povinnosť vzniká začatím užívania verejného priestranstva a zaniká ukončením užívania verejného priestranstva.
8/ Daňovník je povinný oznámiť svoj zámer osobitného užívania verejného priestranstva najneskôr v deň vzniku daňovej povinnosti.
9/ Od dane sú oslobodené kultúrne a športové akcie usporiadané na verejnom priestranstve bez vstupného alebo za akciu, ktorej celý výťažok je určený na charitatívne, športové a verejnoprospešné účely.
§ 8
Daň za predajné automaty
1/ Predmetom dane za predajné automaty sú prístroje a automaty, ktoré vydávajú tovar za odplatu a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.
2/ Daňovníkom je fyzická alebo právnická osoba, ktorá predajné automaty prevádzkuje.
3/ Základom dane je počet  predajných automatov.
4/ Sadzba dane je :
   a/ 50,00 eur za predajný automat ponúkajúci cigarety a alkohol
   b/ 40,00 eur za jeden predajný automat ponúkajúci viac druhov tovarov v ponuke
   c/ 30,00 eur za jeden predajný automat ponúkajúci jeden druh tovaru v ponuke.

§9
Daň za nevýherné hracie automaty
1/ Predmetom dane za nevýherné hracie prístroje, ktoré sa spúšťajú alebo prevádzkujú za odplatu, pričom tieto prístroje nevydávajú peňažnú výhru a sú prevádzkované v priestoroch prístupných verejnosti.
2/Nevýherné hracie prístroje sú:
   a/ elektronické prístroje na počítačové hry
   b/ mechanické prístroje, elektronické prístroje, automaty a iné zariadenia na zábavné hry.
3/ Daňovníkom je fyzická alebo právnická osoba, ktorá nevýherné hracie prístroje prevádzkuje.
4/ Základom dane je počet nevýherných hracích prístrojov.
5/ Správca určuje sadzbu dane za nevýherné hracie automaty:
   a/ 166,00 eur za elektronický prístroj na počítačové hry
   b/   66,00 eur za mechanický prístroj – biliard stolný futbal, šípky
   c/ 100,00 eur za elektronický prístroj – reprodukovanú hudbu
   d    33,00 eur za iné zariadenie na zábavné hry ako je uvedené v písm. a/ až c/.

§ 10
Suma dane, ktorú správca dane nevyrubí 
Správca dane ustanovuje, že daň najviac v úhrne do sumy 1,00 euro nebude vyrubovať.

§ 11
Platenie dane
Platenie miestnej dane je daňovník povinný označiť variabilným symbolom pre príslušný druh miestnej dane v uvedenom rozhodnutí o vyrubení dane.

§12
 Záverečné ustanovenie
(1)	Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o dani z nehnuteľností platné na rok 2015 č.1/2014 zo dňa 16.12.2014

     (2) Obecné zastupiteľstvo obce LUTILA sa na tomto všeobecne záväznom nariadení o dani z nehnuteľností na rok 2016 uznieslo dňa  ........................

§ 10 
Účinnosť

  Toto nariadenie nadobúda účinnosť 1. januára 2016.

VYVESENÉ:                                                                                          ZVESENÉ:

                                                                                         ........................................................
                                                                                                          starosta  obce